DE CORNEILLE DE SCHEPPER. 209 



parquoy, sy vous demeurez juste et loyal en l'entretien de l'amitié, voz 

 royaulmes demeureront en paix, ainsy que voyez les miens estre et 

 demeurer paciflcques, voz villes pareillement, et voz pauvres laboureurs 

 ne recepvront aulcun empeschement de nostre costé ny de noz capitaines, 

 sangzaches et aultres noz vasseaux; voz ambassadeurs pareillement, mar- 

 chans et aultres vasseaux pourront librement traicter, entrer et demeurer 

 en noz pays, aux biens et personnes d'esquelz ne sera faict aulcun tort, 

 pendant que garderez vostre foy à mon Impériale îMajesté; car je garderay 

 la foy et mon amitié avecq vous aussy longtemps que la garderez avecq 

 moy. Quant au royaulme d'Hongrie, que j'ay acquis par l'espée, je l'ay 

 du tout donné au roy Jehan, mais pour appaiser les différens qui sont entre 

 vous et le roy Jehan, à raison des limites de voz royaulmes, est ordonné 

 en mon heureuse et très-puissante Porte Impériale que Ludovico Grity, 

 honorable entre les princes chrestiens, archi-conseillier du roy Jehan, et 

 gouverneur du royaulme d'Hongrie et de la partie de nostre heureuse 

 Porte Impériale, protecteur d'icelluy royaulme, se transporte pardelà, 

 affin qu'il appaise les différens qui sont entre vous touchantz lesdictz 

 limites; parquoy, lorsqu'il sera illecq arrivé avecq l'ayde de Dieu, qu'on 

 luy adjouste foy, et que ce que au sceu de vous deux aurat esté déterminé, 

 soit mis en exécution. Pour seureté de la susdicte paix, je jure par l'unité 

 de Dieu omnipotent, et ainsy m'ayde en ce présent et en l'aultre siècle 

 Mahomet, nostre prophète, comme je vous garderay ma foy et paroUe, sy 

 avant que réciproquement vous gardiez et entreteniez la vostre. Au reste, 

 je vous renvoyé gracieusement voz ambassadeurs. 



Copie de la letlre d Imbrahim Bassa, Serlesclier Sullany, c est-à-dire Arclii-Gouver- 

 neur de toutles les armées, à Ferdinande, Roy des Romains, Hongrie, etc. 



Sultan par toutte la terre, et puisant sur la mer, et entre toutz deux 



umbre de Dieu, et partant très-hault en la mer Méditerane, de la Grèce, 



Asie, Chamaranie, Amasie, Dulckader, Diarbekir, Azerbazin, Azanie, 



Damasco, Joppe, Chayro, Mecha, Médine, Hiérusalem, toutte l'Arabie, 



Tome XXX. 27 



